16 PRIEDAS

 PATVIRTINTA

Panevėžio suaugusiųjų ir jaunimo

mokymo centro direktoriaus

2023 m. gegužės 25 d. įsakymu Nr. V-60

**PANEVĖŽIO SUAUGUSIŲJŲ IR JAUNIMO MOKYMO CENTRO**

**MOKINIŲ PROJEKTINĖS VEIKLOS APRAŠAS**

**I SKYRIUS**

**BENDROSIOS NUOSTATOS**

1. Panevėžio suaugusiųjų ir jaunimo mokymo centre rengiami ir organizuojami projektiniai darbai.

2. Projektinis darbas – ugdymo procese mokytojų ir mokinių rengiamas ir įgyvendinamas pasirinktos krypties ilgalaikis darbas, skirtas ugdyti ir įvertinti pasirinktos krypties mokinių dalykines ir bendrąsias kompetencijas.

3. Numatomos pagrindinės projektinio darbo kryptys:

3.1. tiriamoji-taikomoji – tai analitinio pobūdžio darbas (tyrimai, modeliavimas, analizė). Darbą sudaro tiriamasis-taikomasis veiklos procesas, rezultatas ir pristatymas;

3.2. STEAM – integralus, praktinės-tiriamosios veiklos darbas gamtos mokslų, matematikos, technologijų inžinerijos ir menų kontekste. Darbą sudaro praktinės-tiriamosios veiklos procesas, rezultatas ir pristatymas;

3.3. menų – tai kūrybinio pobūdžio darbas, kurio rezultatas – sukurtas arba atliekamas meno kūrinys (dailės kūrinys, filmas ir kt.). Darbą sudaro kūrybinis procesas, rezultatas ir kūrybinio darbų pristatymas;

3.4. technologijų – tai praktinio pobūdžio darbas, kurį atliekant taikomos įvairios technologijos. Darbą sudaro technologinis procesas, rezultatas ir pristatymas;

3.5. socialinė-pilietinė veikla – tai projektas, susijęs su Centro tikslais, bendruomenės projektais, kultūrinėmis ir socializacijos programomis, Centro tradicijomis ir kt. Darbą sudaro praktinės veiklos procesas, rezultatas ir pristatymas;

3.6. pažintinė-kultūrinė – tai projektas, vykdomas siekiant plėtoti mokinių žinias apie krašto, šalies kultūrinius, istorinius ir kitus objektus. Darbą sudaro praktinės veiklos procesas, rezultatas ir pristatymas;

3.7. kalbiniai ir kiti projektai. Darbą sudaro praktinės veiklos procesas, rezultatas ir pristatymas.

**II SKYRIUS**

**PROJEKTINIŲ DARBŲ ORGANIZAVIMO**

**TIKSLAS IR UŽDAVINIAI**

4. Tikslas – sudaryti mokiniams galimybę įgyti bendrąsias ir dalykines kompetencijas per tiriamąją ir/ar kūrybinę veiklą bei formuoti sąmoningą, iniciatyvią asmenybę, gebančią nagrinėti aktualius klausimus, spręsti problemas.

5. Uždaviniai:

5.1. ugdyti mokinių gebėjimą ieškoti bei susirasti reikiamą informaciją, ją sisteminti ir kūrybiškai pritaikyti;

5.2. mokyti mokinius kelti tiriamosios veiklos tikslus, uždavinius, hipotezes, formuluoti problemą, planuoti projekto etapus;

5.3. skatinti mokinių bendravimą ir bendradarbiavimą, mokant dirbti komandoje;

5.4. plėtoti ugdymo(si) aplinką, palankią skirtingų gebėjimų mokinių saviraiškai;

5.5. įgyvendinti tarpdalykinę integraciją tiriamojoje, pažintinėje, kūrybinėje veikloje;

5.6. mokyti spręsti probleminius uždavinius susiejant pamokose įgytas teorines žinias su praktine patirtimi.

**III SKYRIUS**

**PROJEKTO ĮGYVENDINIMAS**

6. **Projektas** – tai laikina, turinti savo pradžią ir pabaigą bei baigtinius išteklius, veikla, kuria siekiama sukurti unikalų produktą. Projektu siekiama pokyčio.

7. Projekto valdymo procesai: iniciavimas, planavimas, vykdymas, kontrolė, užbaigimas.

8. Projekto etapai:

8.1. Pasirengimas. Pirmajame etape išgryninama idėja ir identifikuojama problema;

8.2. Planavimas. Antrajame etape:

8.2.1. suformuluojamas projekto tikslas (kokių rezultatų / poveikio norime pasiekti?);

8.2.2. išsikeliami projekto uždaviniai. Uždaviniai – tai specifinių veiksmų visuma, kuria pasiekiamas projekto tikslas. Jie turi būti konkretūs, išmatuojami, pagrįsti rezultatais, pasiekiami, realūs, apriboti terminų;

8.2.3. numatomi projekto sėkmės rodikliai.

8.3. Vykdymas. Trečiajame etape planuojami ištekliai, biudžetas, terminai, užduotys, darbų paskirstymas, komandos sudarymas ir funkcijų paskirstymas komandos nariams, projekto įgyvendinimo etapai;

8.4. Apibendrinimas ketvirtasis etapas – vykdymas ir kontrolė;

8.5. Pristatymas ir įvertinimas. Baigiamasis etapas – galutinis projekto tikslo pasiekimo ir uždavinių įgyvendinimo, komandos darbo vertinimas ir pasiektų rezultatų pristatymas.

|  |  |  |  |
| --- | --- | --- | --- |
| **Etapas** | **Mokinio (-ių) vaidmuo** | **Mokytojo vaidmuo** | **Įsipareigojimai** |
| 1.Pasirengimas–apibrėžti temą, iškelti ir įvertinti problemą. | Užduoti klausimus. Įsipareigoti dirbti išvien. Siekti sutarimo. | Supažindinti su kontekstu. Paaiškinti metodą. Raginti mokinius užduoti klausimus. | *Mokytojo:* valdyti procesą. *Mokinių:* aktyviai dalyvauti. |
| 2. Planavimas– susiskirstyti į grupes, suformuluoti uždavinius, pasidalyti veiklomis, suplanuoti tyrimo eigą. | Kolektyviai planuoti. Aktyviai prisidėti. Padėti kitiems mokiniams. | Padėti. | *Mokytojo:* patikrinti planus. *Mokinių:* bendradarbiauti. |
| 3.Vykdymas– grupėse surinkti ir interpretuoti informaciją, atsiskaityti už tarpinius rezultatus. | Siekti rezultato. Rasti informacijos. Interpretuoti. | Palaikyti tyrimą. Stebėti pažangą ir bendravimą, padėti, kai būtina. | *Mokytojo:* sudaryti galimybes naudotis informacija. *Mokinių:* įvertinti duomenų patikimumą. |
| 4.Apibendrinimas – grupėse rasti problemos sprendimą, suplanuoti pristatymus, pasirengti pateikti projekto rezultatus. | Dalyvauti apibendrinant rezultatus ir priimant sprendimus, rengiant pristatymą. Užtikrinti, kad visi dalyvautų. | Skatinti ir padėti. Supažindinti su gero pristatymo kriterijais. | *Mokytojo:* paaiškinti pristatymo paskirtį. *Mokinių:* priimti problemos sprendimą ir parengti pristatymą. |
| 5. Pristatymas–pristatyti grupės darbo rezultatus.   | Pristatyti savo darbą. Padėti kitiems įsitraukti. | Stebėti ir suteikti grįžtamąją informaciją. | *Mokytojo:* parengti vietą. *Mokinių:* projekto rezultatus pristatyti taip, kad ir kiti mokiniai įgytų naujų žinių. |
| 6.Įvertinimas– individualiai ir bendrai apmąstyti ir įvertinti rezultatus.   | Įvertinti savo veiklą ir rezultatus. Suteikti grįžtamąją informaciją visiems kitiems. | Vadovauti procesui. Padėti mokiniams suprasti, ką jie patys išmoko. | *Mokytojo:* padaryti galutines išvadas. *Mokinių:* būti patiems sau atviriems. |

**IV SKYRIUS**

**MOKINIŲ KOMPETENCIJOS,**

**KURIŲ SIEKIAMA PROJEKTINE VEIKLA**

9. Atlikdami projektinį darbą mokiniai pagilina pa(si)rinkto(ų) dalyko(ų), kurio(ių) mokosi pagal pradinio, pagrindinio, vidurinio ugdymo bendrąsias programas, įgytas dalykines kompetencijas.

10. Mokiniai įgyja šias kompetencijas:

10.1. komunikavimo kompetencija – tai motyvacija ir gebėjimas kurti, perduoti ir suprasti žinias (faktus, požiūrius ar asmenines nuostatas), etiškai naudotis verbalinėmis ir neverbalinėmis komunikavimo priemonėmis ir technologijomis;

10.2. kultūrinė kompetencija – tai kultūrinė savimonė, grįsta žiniomis, aktyvia kultūrine raiška ir kultūriniu sąmoningumu;

10.3. kūrybiškumo kompetencija – tai sau ir kitiems reikšmingų kūrybinių idėjų, produktų, problemų sprendimų tyrinėjimas, generavimas, kūrimas, vertinimas, išlaikant darnų santykį su savimi ir aplinka;

10.4. pažinimo kompetencija – tai motyvacija ir gebėjimas pažinti save ir pasaulį, įgyjami suvokiant (perimant) žmonijos kultūrinę patirtį. Ši kompetencija apima dalyko žinias ir gebėjimus, kritinio mąstymo, problemų sprendimo, mokėjimo mokytis gebėjimus. Mokyklinis pažinimas reikalauja valios, pastangų ir atkaklumo;

10.5. pilietiškumo kompetencija – tai pilietinis tapatumas ir pilietinė galia, grįsta vertybėmis, nuostatomis, žiniomis ir praktinio veikimo gebėjimais, įgalinančiais kartu su kitais atsakingai kurti demokratišką visuomenę, stiprinti Lietuvos valstybingumą;

10.6. skaitmeninė kompetencija – tai motyvacija ir gebėjimas naudotis skaitmeninėmis technologijomis užduotims atlikti, mokytis, problemoms spręsti, dirbti, bendrauti ir bendradarbiauti, valdyti informaciją, efektyviai, tinkamai, saugiai, kritiškai, savarankiškai ir etiškai kurti ir dalytis skaitmeniniu turiniu;

10.7. socialinė, emocinė ir sveikos gyvensenos kompetencija – tai asmens savimonė ir savitvarda, socialinis sąmoningumas, tarpusavio santykių kūrimo gebėjimai, atsakingas sprendimų priėmimas ir asmens rūpinimasis fizine ir psichine sveikata.

**V SKYRIUS**

**PROJEKTINĖS VEIKLOS ORGANIZAVIMAS**

11. Projektinė veikla pagal sudarytą planą organizuojama mokiniams ir nuosekliai įgyvendinama per mokslo metus.

12. Projektų temos, trukmė (val.), bei projekto įgyvendinimui reikalingų išteklių prognozė pateikiama Centro direktoriui pirmą rugsėjo savaitę arba esant poreikiui. Projekto rašymo forma (1 priedas).

13. Projektų temos svarstomos ir tvirtinamos Metodinėje taryboje ar metodinėse grupėse.

14. Projektinei veiklai vykdyti sudaromos mokinių ir mokytojų grupės.

15. Mokytojai:

15.1. tarpusavyje suderina klasių grupių pasirinkimą;

15.2. pagal poreikį su kitų dalykų mokytojais numato integravimo būdus;

15.3. Centro direktoriui pateikia projekto anotaciją (tema, klasė, mokinių skaičius, integracija, ištekliai).

16. Baigus projektinį darbą, pateikiamas projekto aprašymas ir pasirinkta forma (stendinis pranešimas, pateiktis ir kt.) pateikiami projektu pasiekti rezultatai bei projekto įgyvendinimo eigoje sukurta pridėtinė vertė (pvz. kūrybinių darbų parodos; metodinės medžiagos, parengtos projekto metu, panaudojimo numatymas; tarpdalykinės integracijos puoselėjimas; IKT įgūdžių, įgytų projekto metu, panaudojimas; užsienio kalbos įgūdžių naudojimas) (2 priedas).

17. Projektiniai darbai pristatomi klasės mokiniams, Centro bendruomenei.

**VI SKYRIUS**

**PROJEKTINIŲ DARBŲ VERTINIMAS**

18. Mokytojas numato projekto vertinimo kriterijus ir su mokiniais juos aptaria.

19. Darbo vertinimas vykdomas pagal mokomųjų dalykų vertinimo tvarką.

**VII SKYRIUS**

**BAIGIAMOSIOS NUOSTATOS**

20. Metodinės grupės, mokytojai kaupia projektinių darbų banką.

21. Metodinė taryba organizuoja projektinių darbų aptarimus, analizuoja šio proceso eigą, įtaką mokinių pasiekimų ir Centro ugdymo proceso pokyčiams.

22. Projektinių darbų vykdymą Centre koordinuoja direktoriaus įsakymu paskirtas asmuo.

\_\_\_\_\_\_\_\_\_\_\_\_\_\_\_\_\_\_\_\_\_\_

Projektinės veiklos aprašo

1 priedas

**Projekto rašymo forma**

**PANEVĖŽIO SUAUGUSIŲJŲ IR JAUNIMO MOKYMO CENTRAS**

1. Projekto pavadinimas – tema.
2. Integravimas.

3. Tikslas(-ai).

4. Uždaviniai.

5. Ugdomos kompetencijos.

6. Projekto dalyviai.

7. Trukmė/ vykdymo laikas.

8. Pagrindiniai projekto įgyvendinimo etapai.

9. Finansavimo šaltiniai.

10. Laukiamas rezultatas (projektu pasiekti rezultatai bei projekto įgyvendinimo eigoje sukurta pridėtinė vertė).

11. Įvykdyto projekto įvertinimas (trumpas aprašymas, atsiliepimai, vaizdinė medžiaga ir kt.).

12. Projekto autorius.

13. Projekto vykdytojai.

Galima pateikti lentelės forma:

|  |  |
| --- | --- |
| **Mokyklos pavadinimas** |  |
| Projekto pavadinimas – tema |  |
| **Integravimas** |  |
| Tikslas(-ai)  |  |
| Uždaviniai |  |
| Ugdomos kompetencijos |  |
| Projekto dalyviai |  |
| Trukmė/ vykdymo laikas |  |
| Pagrindiniai projekto įgyvendinimo etapai |  |  |
|  |  |
| Finansavimo šaltiniai |  |
| Laukiamas rezultatas |  |
| Įvykdyto projekto įvertinimas |  |
| Projekto autorius |  |
| Projekto vykdytojai |  |

Projektinės veiklos aprašo

2 priedas

**Titulinis lapas**

**PANEVĖŽIO SUAUGUSIŲJŲ IR JAUNIMO MOKYMO CENTRAS**

Vardenis(iai) Pavardenis(iai),

... klasės mokinys(iai)

**PROJEKTINIS DARBAS**

**.................................................** (tema)

Darbo vadovas (-ai)

................................

Panevėžys

20.....-.....-.....

**PROJEKTO ATASKAITA**

**1. Įvadinė dalis:**

1.1. Pagrindinė projekto idėja ir jos pagrindimas (atsižvelgiama į mokymosi sąlygas, realią padėtį praktinėje veikloje, tikslinę grupę ir problemą).

1.2. Projekto tikslai ir uždaviniai.

2. **Projekto pristatymas.** Nuosekliai pateikiama visa projekto eiga (etapai), rezultatas ar problemos sprendimo būdas.

3. **Apibendrinimas.** Pristatomos darbo išvados – atsakymai į projekto pradžioje iškeltus tikslus ir uždavinius (išryškinami esminiai dalykai, aptariami gauti duomenys). Išvados turėtų glaustai charakterizuoti svarbiausius darbo ir / ar pagrindinius tyrimo rezultatus, darbo sėkmes ir nesėkmes.

4. **Šaltiniai.**

5. **Priedai.** Nuotraukos, filmas, piešiniai, schemos, anketos, interviu įrašai ir kt.

\_\_\_\_\_\_\_\_\_\_\_\_\_\_\_